નવી દિલ્હીઃ મિનિસ્ટ્રી ઓફ હાઉસિંગ એન્ડ અર્બન અફેર્સે સમગ્ર દેશમાં સ્થાપિત કરવામાં આવી રહેલા મેટ્રો રેલ સિસ્ટમના સ્ટેન્ડર્ડાઈઝેશન અને સ્વદેશીકરણની પ્રગતિની સમીક્ષા માટે નીતિ આયોગની સેવા લેવાનો નિર્ણય લીધો છે. મંત્રાલય મુજબ, તેનો ઉદ્દેશ્ય રાજ્યોમાં મેટ્રો રેલ પરિયોજનાઓને લાગુ કરવાના સરકારના 'મેક ઇન ઈન્ડિયા' અભિયાનને પ્રમોટ કરવાનો છે. એક અધિકારીએ કહ્યું કે એન્જિન કોચ, સિગ્નલ સિસ્ટમ, અને કોમ્યુનિકેશન સિસ્ટમના સ્પેસીફિકેશનનું સ્ટેન્ડર્ડાઈઝેશન કરવામાં આવ્યું છે. તેનો મતલબ એવો થયો કે મેટ્રો રેલ સિસ્ટમ સાથે જોડાયેલા તમામ પાર્ટ્સ ભારતમાં જ બનશે.